SET ปิดวูบ 13 จุด หลังวิตกเศรษฐกิจโลก-ไร้ปัจจัยใหม่หนุน แนะจับตาประชุมกนง.สัปดาห์หน้า
SET ปิดวูบ 13 จุด หลังวิตกเศรษฐกิจโลก-ไร้ปัจจัยใหม่หนุน แนะจับตาประชุมกนง.สัปดาห์หน้า โดยดัชนีปิดตลาดวันนี้ที่ระดับ 1,640.66 จุด ลดลง 13.48 จุด หรือ 0.81% มูลค่าการซื้อขาย 5.73 หมื่นล้านบาท
19 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,640.66 จุด ลดลง 13.48 จุด หรือ 0.81% มูลค่าการซื้อขาย 5.73 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวลงแย่กว่าที่คิดไว้ จาก Profit taking ที่เข้ามาในหุ้นขนาดใหญ่ที่ต่างก็ปรับตัวลงมาก ซึ่งมองว่านักลงทุนยังให้ความกังวลเศรษฐกิจโลก อีกทั้งตลาดฯก็ไม่มีปัจจัยใหม่เข้ามาหนุนด้วย
นอกจากนี้ ยังมีนักลงทุนบางส่วนต้องการขายหุ้นเพื่อที่จะเตรียมเงินไว้เพื่อไปจองซื้อหุ้น IPO ของบมจ.แอสเสท เวิรด์ คอร์ป (AWC) ซึ่งเป็นหุ้นขนาดใหญ่ และได้รับความสนใจจากนักลงทุนด้วย
ขณะที่ตลาดหุ้นในภูมิภาคเอเชียวันนี้เคลื่อนไหวในแดนลบมากกว่า ขณะที่ตลาดในยุโรปเทรดบ่ายนี้จะเคลื่อนไหวในแดนบวกเป็นส่วนใหญ่ โดยยังต้องติดตามความคืบหน้าสงครามการค้าระหว่างสหรัฐฯ และจีน ส่วนบ้านเราก็ให้ติดตามการประชุมคณะกรรมการนโยบายการเงิน (กนง.) ในสัปดาห์หน้า
สำหรับแนวโน้มการลงทุนในวันพรุ่งนี้ (20 ก.ย.) น.ส.ธีรดา กล่าวว่า ตลาดหุ้นไทยคงจะแกว่งไซด์เวย์แบบเหงา ๆ โดยมีแนวรับ 1,630 จุด ส่วนแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC มูลค่าการซื้อขาย  2,437.55 ล้านบาท ปิดที่  224.00 บาท ลดลง   5.00 บาท
BBL    มูลค่าการซื้อขาย  2,216.71 ล้านบาท ปิดที่  179.50 บาท เพิ่มขึ้น  3.00 บาท
PTT    มูลค่าการซื้อขาย  2,112.37 ล้านบาท ปิดที่   45.25 บาท ลดลง   0.50 บาท
PTTGC  มูลค่าการซื้อขาย  1,788.75 ล้านบาท ปิดที่   52.75 บาท ลดลง   1.00 บาท
INTUCH มูลค่าการซื้อขาย  1,766.69 ล้านบาท ปิดที่   66.50 บาท ลดลง   1.00 บาท
 
ตลาดหุ้นเอเชีย
